Ad nttar a lalla n tudert inu
..ad akw sers ur tsnughmust
Iggut wawal a imi inu
..meqqar ar ka tsdvremust
Izmaz nettni kkix d ad kw fellasn
..am ig dderx igenvadv n iswggasen
Remin iwlkan inu tughzift ad igan tamallayt
..meklli remix nekkin, isan inu ula taghwwaght
Ur nnix is sul tella
..kra n tmimmit a lalla
..tegit tamellalt negh d d tazremllaght
..g ur zzvix anza inu ula tamatart
Ass ad, nnig uzvur n ughrrabu inu
..ag gawer am imiker!
..mmaghex add ledix aghrrabu inu
..inegdven, icuccefen s kra n iziker
Manza tiwuyya?!
-Mad ssugren iseqqsiten ula tighuyya!-
..manza attvas n tmettvutin ganin d tirubba
..ganin taghamt inu g tghwwaght d tukkerdva?!
Manza azvarif, jjawi d ssvalaban
..ijujjun timesvray inu d ighwrban?!
Ass ad nekern dd seri tmimmitin
..ar iy tterarant taytitin s taytitin!
Aghulex d am talfttuct isfawn i tasukt
..ar allax, ar shutt ux a tadd nedrw tamunt
Amettva inu ur t izveri yan
..meqqar yad isker g wul inu igwdvyan
kab_Latn kab_Latn kab_Latn lvs_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn cym_Latn nso_Latn kab_Latn run_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn